**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆ ՀԱՄԱՅՆՔԻ 2024 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԻ ԻՐԱԿԱՆԱՑՄԱՆ ՎԵՐԱԲԵՐՅԱԼ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ**

Հայաստանի Հանրապետության Կոտայքի մարզի Աբովյան համայնքի 2024 թվականի տարեկան աշխատանքային պլանի (այսուհետ՝ ՏԱՊ) իրականացման վերաբերյալ հաշվետվությունը կազմվել է, հիմք ընդունելով Հայաստանի Հանրապետության «Տեղական ինքնակառավարման մասին» օրենքի 18–րդ հոդվածի 1-ին մասի 4.1-րդ կետը, 35-րդ հոդվածի 1-ին մասի 3.1-րդ կետը և 82.1-րդ հոդվածի 6-րդ մասը, ինչպես նաև համայնքների ՏԱՊ-ի իրականացման վերաբերյալ հաշվետվության մշակման մեթոդական ուղեցույցը:

Նախագծի մշակման գործընթացում ներգրավված են համայնքապետարանի համապատասխան ստորաբաժանումները և պատասխանատու անձինք։

Ներկայացվող հարցի կապակցությամբ լրացուցիչ ֆինանսական միջոցների հատկացման անհրաժեշտություն չկա, բյուջեի եկամուտներում և ծախսերում փոփոխություններ չի նախատեսվում:

Հաշվետվության միջոցով ի մի է բերվում համայնքապետարանի տարբեր բաժինների կողմից տարվա ընթացքում կատարված աշխատանքները։ Այն նաև արտացոլում է համայնքային բյուջեի եկամուտների և ծախսերի բաշխվածությունն ըստ ոլորտների և դրա տարբերությունը տարվա պլանից։

Համայնքի գործունեության պլանավորումը, առաջընթացի մոնիթորինգը և ազդեցության գնահատումը նախատեսված ծրագրերի արդյունավետ և պատասխանատու կառավարման կարևոր տարրեր են:

ՏԱՊ-ով նախատեսված ծրագրերից 17 ծրագիր ամբողջությամբ իրականացվել է, 7 ծրագիր չի կատարվել, 1-ը կատարվել է մասնակի։

ՏԱՊ-ի հաշվետվությունը պատրաստվել է ծրագրերի պլանավորման և իրականացման աստիճանի չափման նպատակով:

Իրավական ակտն ընդունվում է յուրաքանչյուր տարի, որի արդյունքում Աբովյան համայնքի զարգացմանն ուղղված ծրագրերի մշակումն ավելի արդյունավետ և հասցեական է իրականացվում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**